怡保

怡保，舊時亦叫壩羅，係馬來西亞霹靂州嘅首府，隸屬於怡保市政廳。面積有643平方公里，2010年人口有737,861。怡保市西北面係江沙，東面係金馬侖高原，南面係金寶，西南面係華都牙也。怡保距離首都吉隆坡大約180公里，距離柔佛居鑾有476公里，檳城州喬治市就有123公里。

怡保以出產白咖啡出名，係全馬來西亞首屈一指。

地理

怡保喺馬來半島霹靂州，周圍有好多石灰岩山丘，主要集中喺東北、東部同東南部郊區。

氣候
怡保全年氣温變化唔大，天氣炎熱、多雨為主，屬於熱帶雨林氣候。全年平均氣温大約28°c；平均每年降雨量係2427.9。

交通

鐵路

怡保火車站由馬來亞鐵道公司營運，有火車往返吉隆坡。

公路
怡保同西馬大部分城鎮有高速公路，向北可通往亞羅士打、太平同檳城州，向南可去打巴、吉隆坡、芙蓉同新山。

飛機
蘇丹阿茲蘭沙國際機場係怡保唯一一個機場，靠近崑崙喇叭。機場提供國內航班同國際航班服務。酷航同飛螢航空提供去新加坡樟宜國際機場定期航班，而馬印航空提供新山航班服務。

特色美食
怡保出名美食有芽菜雞、雞絲河粉、客家麵、香餅等。

「怡保白咖啡」更係聞名中外，白咖啡咖啡豆同棕櫚油以及人造黃油烘烤，並且喺咖啡加啲煉乳。

另外，怡保柚、榴蓮同番石榴都好出名，嗰度有個打捫柚園。

相

怡保旅遊發展局官方網站

馬來西亞城市‎
類:霹靂州